**«Sheep»** er en låt av det britiske progressiv rock-bandet Pink Floyd, utgitt på albumet *Animals* i 1977. Låten ble skrevet i 1974 av Roger Waters med tittelen **«Raving and Drooling»**, men for at tittelen og låten skulle passe inn i albumets konsept ble teksten omskrevet av Waters i 1976.

Bakgrunn og konsept
-------------------

Under bandets turné i 1974 fremførte de to nye sanger, «You Gotta Be Crazy» og «Raving and Drooling», som var ment å bli sentrale på bandets oppfølger-album til *The Dark Side of the Moon*, men låtene ble lagt til side og tatt frem igjen etter utgivelsen av *Wish You Were Here*. En konsertversjon av «Raving and Drooling» fra 1974 ble utgitt på *Immersion Box Set* og *Experience*-utgivelsene av *Wish You Were Here* i 2011.

Under konsertfremføringer av «Raving and Drooling» i 1974 ble det avspilt opptak hentet fra radiosendinger på BBC med DJ Jimmy Young. Opptakene var blitt klippet opp og tilfeldig satt sammen igjen, slik at ord og setninger ble usammenhengende og uten mening. Dette var Roger Waters' oppfatning av en ravende gal mann (Raving and drooling). Låten var opprinnelig en jam-basert sang, og selv om teksten ble sterkt omarbeidet, ble det musikalske temaet beholdt. Den største forskjellen mellom «Raving and Drooling» og «Sheep» er at Waters skrev mere tekst samt at Richard Wright skrev en ny og lengre jazz-inspirert intro. 

Roger Waters omarbeidet tekstene til «You Gotta Be Crazy», som ble til «Dogs» og «Raving and Drooling» som ble «Sheep», slik at det passet til et konseptalbum løst basert på George Orwells roman *Kamerat Napoleon* (eng: Animal Farm). Waters tekster var sterkt politiske og samfunnskritiske og han sammenligner mennesker med tre typer dyr: hunder («Dogs»), griser («Pigs (Three Different Ones)») og sauer («Sheep»). 

«Sauene» virker uvitende og lar seg styre av «griser» og «hunder». De går i flokk og tror (eller later som) at alt er i skjønneste orden og går lykkelige til slakteren fordi det forventes av dem og fordi alle andre sauer gjør det. Låten inneholder også en modifisert og parodisk versjon av Salme 23 fra Bibelen. I siste vers går «sauene» til motangrep og dreper «hundene». Men i stedet for å følge opp sine handlinger med å ta over makten selv, går de hjem og holder seg innendørs fordi de føler det er det tryggeste å gjøre. 

Låten ble spilt inn i bandets eget platestudio, Britannia Row Studios, i april, mai og juni 1976. På albumversjonen spiller David Gilmour bass, hovedsakelig slik Waters spilte «Raving and Drooling» på konsertene i 1974, da Roger Waters hadde et ønske om å spille rytmegitar på låten. Deler av originalteksten til «Raving and Drooling» ble benyttet til «Sheep», mens noe endte opp på «Pigs on the Wing, Part 1».

Konsertversjoner
----------------

Låten ble fremført under samtlige konserter under *In the Flesh*-turneen i 1977 og var åpningslåten på samtlige konserter. På konsertene spilte Snowy White bass mens Waters og Gilmour spilte henholdsvis rytmegitar og sologitar. Fremførelsene var nær identiske albumversjonen med unntak for avslutningen, som besto av en langsom keyboard-solo fra Wright.

Personell
---------

* Roger Waters – vokal, rytmegitar, lydeffekter, vocoder
* David Gilmour – sologitar, bass
* Richard Wright – Fender Rhodes-piano, Hammondorgel, EMS VCS 3, ARP String Synthesizer, Minimoog
* Nick Mason – trommer, lydeffekter

Referanser
----------

1. ↑  «Pink Floyd – Raving and Drooling Lyrics». genius.com. Besøkt 10. desember 2018.
2. ↑  Pink Floyd: *Animals* hos ultimateclassicrock.com

Eksterne lenker
---------------

* (en) *Sheep* på MusicBrainz Rediger på Wikidata

* (en) *Sheep* på MusicBrainz Rediger på Wikidata

 Wikiquote: Animals (Pink Floyd album) – sitater

  


| * v
* d
* r
Pink Floyd |
| --- |
| 
* **Syd Barrett**
* **David Gilmour**
* **Nick Mason**
* **Roger Waters**
* **Richard Wright**

 |
| Studioalbum | 
* *The Piper at the Gates of Dawn*
* *A Saucerful of Secrets*
* *Ummagumma*
* *Atom Heart Mother*
* *Meddle*
* *The Dark Side of the Moon*
* *Wish You Were Here*
* *Animals*
* *The Wall*
* *The Final Cut*
* *A Momentary Lapse of Reason*
* *The Division Bell*
* *The Endless River*

 |
| Filmmusikk | 
* *Tonite Let's All Make Love in London*
* *More*
* *Zabriskie Point*
* *Obscured by Clouds*

 |
| Konsertalbum | 
* *Ummagumma*
* *Delicate Sound of Thunder*
* *P•U•L•S•E*
* *Is There Anybody Out There? The Wall Live 1980–81*
* *Live at Knebworth 1990*

 |
| Samlealbum | 
* *Relics*
* *A Nice Pair*
* *Masters of Rock*
* *A Collection of Great Dance Songs*
* *Works*
* *Shine On*
* (*The Early Singles*)
* *1967: The First Three Singles*
* *Echoes: The Best of Pink Floyd*
* *Oh, By the Way*
* *A Foot in the Door – The Best of Pink Floyd*

 |
| Filmer | 
* *Live at Pompeii*
* *The Wall*
* *Delicate Sound of Thunder*
* *La Carrera Panamericana*
* *P•U•L•S•E*
* *The Pink Floyd and Syd Barrett Story*
* *The Making of The Dark Side of the Moon*
* *London: 1966/1967*

 |
| Låter | 
* «Arnold Layne»
* «Astronomy Domine»
* «Interstellar Overdrive»
* «Atom Heart Mother»
* «Echoes»
* «Speak to Me»
* «Time»
* «Money»
* «Us and Them»
* «Shine on You Crazy Diamond»
* «Have a Cigar»
* «Wish You Were Here»
* «Dogs»
* «Pigs (Three Different Ones)»
* «Sheep»
* «Another Brick in the Wall»
* «Mother»
* «Is There Anybody Out There?»
* «Comfortably Numb»
* «Vera»
* «Southampton Dock»
* «Learning to Fly»

 |
| Relaterte artikler | 
* Diskografi
* Steve O’Rourke
* Bob Klose
* Storm Thorgerson
* The Man and the Journey
* «Give Birth to a Smile» (from *Music from The Body*)

 |